[{"text_idx": "#000000", "text": "Mae\u2019r blog yma yn rhoi lle i areithiau a wnaed wrth gofio Sarah Everard a Wenjing Lin, dwy fenyw ifanc a laddwyd o ganlyniad i drais gwrywaidd yn ystod y mis diwethaf yn unig. Ymgasglodd bobl ar grisiau\u2019r Senedd, gan edrych allan ar fachlud haul glas a phinc clir dros Fae Caerdydd, wrth i fenywod sefyll a dweud eu dweud. Rydym hefyd wedi cynnwys areithiau o Abertawe, lle bu cynulliad i gofio am y fenywod yma er gwaethaf bygythiadau\u2019r heddlu."}, {"text_idx": "#000002", "text": "Rydw i am ganmol pawb yma heddiw am wrthod cael eich dychryn gan yr heddlu. Diolch i chi gyd am ddod allan er gwaethaf y bygythiadau o ddirwyion ac arest yn ein herbyn. Rwy\u2019n credu mae\u2019r ffordd y mae\u2019r heddlu wedi ymateb i galar a thrawma menywod yn hollol ffiaidd, ac mae cryfder pawb sydd wedi dod allan heddiw wedi creu cymaint o argraff arnaf."}, {"text_idx": "#000003", "text": "Rydym yma heddiw\u2019n heddychlon, ac yn ddiogel, i gofio Sarah Everard, Wending Lin, Grace Millane, Amy Griffiths, Nicole Smallman, Bibaa Henry, a\u2019r holl fenywod eraill a phobl sydd ddim yn cydymffurfio a\u0302 rhyw sydd wedi bod yn dargedau i drais yr heddlu, y wladwriaeth, a dynion."}, {"text_idx": "#000004", "text": "Rydym yma i\u2019r miliynau o fenywod, plant a phobl LGBTQ+ sydd wedi profi trais domestig."}, {"text_idx": "#000005", "text": "I\u2019r 85,000 ohonom sy\u2019n profi trais neu ymosodiad rhywiol bob blwyddyn."}, {"text_idx": "#000006", "text": "Iddyn nhw, drosom ein hunain. Ar gyfer y 99% o ddioddefwyr nad ydynt byth yn gweld unrhyw gyfiawnder."}, {"text_idx": "#000007", "text": "Yr wyf fi, a bron pob un o\u2019m ffrindiau, wedi goroesi trais rhywiol. Pan ces i fy nhreisio yn 2018, fe wnes i roi wybod i\u2019r heddlu. Dywedodd yr heddlu wrthyf eu bod yn fy nghredu. Ond ni wnaethant erioed arestio\u2019r troseddwr. Cafodd fwynhau ei fywyd \u2013 rwy\u2019n credu iddo hyd yn oed fynd ar wyliau yn y mis ar o\u0302l y digwyddiad \u2013 tra roeddwn i\u2019n casglu darnau o fy mywyd ynghyd"}, {"text_idx": "#000008", "text": "Ni fyddaf byth yn anghofio\u2019r rhestr aros 10 mis ar gyfer therapi \u2018brys\u2019 ar gyfer y PTSD a\u2019r meddyliau o hunanladdiad yr oeddwn yn eu profi. Neu ei gefnder yn dod i fi yn gwaith, i ddweud wrthyf ni fyddai ei gefnder byth wedi gwneud rywbeth fel hynny. Neu\u2019r ffaith bod ffeminist adnabyddus o Gymru wedi gwrthod cydweithredu gydag ymchwiliad yr heddlu am wythnosau, ac yna siarad ar instagram am fod yn ffeminist."}, {"text_idx": "#000009", "text": "Sut gallwch chi symud ymlaen pan fydd dyn treisgar yn cael ei amddiffyn gan ei deulu, ei ffrindiau a\u2019r wladwriaeth? Pan fydd o dal i gerdded y strydoedd? Pan fydd o yn eich cartref, ysgol, gwaith?"}, {"text_idx": "#000010", "text": "Mae\u2019r heddlu\u2019n gwrthod dal dynion ymosodol yn atebol nes i ni gael ein lladd ganddynt. Mae hynny\u2019n golygu bod 99% o ddynion treisgar yn parhau i osgoi unrhyw atebolrwydd. Nid yw 99% o oroeswyr yn derbyn unrhyw gyfiawnder. Ac mae\u2019n golygu bod arwyddion o rybudd am lofruddwr bosib yn cael eu hanwybyddu."}, {"text_idx": "#000011", "text": "Mae\u2019r heddlu\u2019n dweud eu bod nhw yma i\u2019n hamddiffyn ni."}, {"text_idx": "#000012", "text": "Ond yma yng Nghaerdydd, mae\u2019r heddlu wedi dangos eu bod yn gweithredu i amddiffyn eu hunain a\u2019r wladwriaeth yn unig."}, {"text_idx": "#000013", "text": "Bu farw Mohamud Hassan, dyn du ifanc iach, yn dilyn cyswllt eithafol a\u0302 Heddlu De Cymru. Mouayed Bashir, oedd dyn du ifanc arall a fu farw yn dilyn cyswllt a\u0302 Heddlu Gwent. Lladdwyd Christopher Kapessa, ac nid oedd erlyn y sawl a\u2019i laddodd \u2018er budd y cyhoedd\u2019; mae Siyanda wedi\u2019i garcharu am amddiffyn ei hun rhag trosedd casineb ffiaidd."}, {"text_idx": "#000014", "text": "Mae pedwar protestwr wnaeth alw am gyfiawnder i Mohamud wedi cael eu harestio neu eu \u2018gwahodd i gyfweliad\u2019 gyda\u2019r heddlu. Sut wnaeth yr heddlu adnabod y protestwyr hyn, am ond galw am gyfiawnder a chofio dyn ifanc, a\u2019i fywyd o\u2019i flaen? A rhywsut dydyn nhw ddim yn gallu dod o hyd i\u2019r ffilm o\u2019r hyn ddigwyddodd i Mohamud yng Ngorsaf Heddlu Bae Caerdydd?"}, {"text_idx": "#000015", "text": "Ac yn awr, mae menyw wedi\u2019i lladd gan swyddog. Ond menywod yw\u2019r rhai a ystyrir fel y rhai sydd yn gwneud y strydoedd yn anniogel, trwy weithred o gofio? Rydym yn cael ein haflonyddu yn ein cartrefi gan yr heddlu am alw am goffau heddychlon, dan fygythiad o ddirwyon enfawr, ac yn bellach yn cael ein harestio yn Llundain."}, {"text_idx": "#000016", "text": "Yr heddlu yw\u2019r rhai sy\u2019n gwneud ein strydoedd yn anniogel."}, {"text_idx": "#000017", "text": "Ond dim ond y dechrau yw hyn. Anogaf bawb a geisiodd fynychu\u2019r protestiadau i barhau i ddod allan mewn undod a\u0302\u2019r holl brotestwyr yng Nghaerdydd a De Cymru. Bydd y Bil Heddlu, Troseddu, Dedfrydu a Llysoedd yn ychwanegu cyfyngiadau at brotestiadau os ydynt \u2018o bosibl yn arwain at aflonyddwch difrifol\u2019, neu a allent achosi \u2018anesmwythyd difrifol, braw neu drallod\u2019. Yr Ysgrifennydd Cartref bydd yn medru penderfynu beth yw ystyr \u2018difrifol\u2019."}, {"text_idx": "#000018", "text": "Mae\u2019r Bil hwn yn ymosodiad ar bawb yn y DU, ac yn fwyaf amlwg y dosbarth gweithiol, pobl dduon, brown, Asiaidd ac ethnig lleiafrifol, menywod, pobl LGBTQ+, pobl anabl, a theithwyr. Bydd ein rhyddid i ymgynnull a mynegi galar, trawma, dicter, a llawenydd, yn gwbl gyfyngedig."}, {"text_idx": "#000019", "text": "Felly daliwch ati i ddod at eich gilydd, daliwch ati i sefyll yn erbyn hyn. I ddyfynnu Sisters Uncut, ni fyddwn yn cael ein tawelu, ni fyddwn yn gofyn am ganiata\u0302d, ac ni ddywed wrthym beth i\u2019w wneud gan ddynion treisgar."}, {"text_idx": "#000020", "text": "Byddwn yn parhau i sefyll gyda\u2019n gilydd yn erbyn trais dynion a\u2019r heddlu. Ond mae angen i ni hefyd ddechrau sgyrsiau am sut rydym yn newid y system hon sy\u2019n gwrthod gwasanaethu cyfiawnder neu atebolrwydd am unrhyw drais yn erbyn menywod."}, {"text_idx": "#000021", "text": "Rydw i bron yn 31 oed. Y cof cyntaf sydd gen i am ymosodiad rhywiol gan ddieithryn ar y stryd oedd pan oeddwn i\u2019n 14. Roedd dyn yn gyrru ei gar ar gyflymder isel tra roedd yn cyffwrdd ei hyn gan ddweud wrthyf pa mor bert oeddwn i a pha mor siapus oeddwn. Roeddwn i\u2019n dod adref yn y prynhawn yng ngolau dydd, i lawr stryd ganolog yn fy nhref enedigol yn Seville (Sbaen). Doeddwn i ddim yn gwybod beth i\u2019w wneud, a wnes i ddim dweud wrth neb oherwydd roeddwn i\u2019n meddwl fy mod wedi gwneud rhywbeth i achosi hynny ddigwydd. Wnes i ddim dweud wrth neb oherwydd roeddwn i\u2019n meddwl bod gen i gywilydd y gallaf wneud hynny. Doedd hi ddim yn hir cyn i mi sylweddoli nad fi oedd yr un oedd ar fai. Mae sylweddoli hynny\u2019n ffodus. Sylweddolwch na ddylech guddio, gallwch barhau i ddatblygu eich ffordd o wisgo, datblygu eich rhyddid, sylweddoli y gallwch barhau i fod yn rhywiol, sylweddolwch y gallwch aros yn annibynnol, a sylweddolwch na ddylai unrhyw un dileu eich rhyddid i symud. Ond nid yw hynny\u2019n arferol. Y peth arferol yw, pan sylweddolwch mai chi yw\u2019r gwrthrych diamheuol o ymddygiad ymosodol, eich bod yn dechrau mewnoli arferion hunanamddiffyn bydd gyda chi trwy eich bywyd cyfan fel menyw."}, {"text_idx": "#000022", "text": "Yn 2018 pan symudais i Gaerdydd i ddechrau bywyd newydd, roedd y pecyn croeso am y ddinas a gefais gan ffrindiau a oedd eisoes yn byw yma yn cynnwys gwybodaeth am y mannau cyhoeddus yn y ddinas lle\u2019r oedd ymosodiadau rhywiol ar fyfyrwyr benywaidd ifanc wedi digwydd, a mannau eraill lle i fod yn ofalus yn y nos oherwydd perygl mygio. Dyma sut rydym ni, menywod, yn byw. Dehongli neges wedi\u2019i chel-ysgrifo i fenywod am y strydoedd ac am y bobl sy\u2019n byw ynddynt."}, {"text_idx": "#000023", "text": "Yr ydym yn so\u0302n am hyn, yr ydym i gyd weithiau\u2019n so\u0302n am ba mor ddrwg mae dieithryn wedi gwneud inni deimlo mewn man cyhoeddus gyda geiriau amhriodol, gyda golwg digwylydd, trwy gyffyrddiad, yn mynnu pan fyddwn eisoes wedi dweud na neu sut yr edrychodd pawb arnom tra bod angen help arnom. Nid yw dynion yn siarad am hyn, nid yw dynion yn dweud wrth ei gilydd \u201cddoe fe wnes i aflonyddu ar ferch ar y stryd\u201d, \u201cneithiwr fe wnes i gyffwrdd a thin merch yn y dorf\u201d, \u201cy diwrnod o\u2019r blaen fe wnes i halio yn y car tra oeddwn i\u2019n edrych ar ferch yn cerdded i lawr y stryd.\u201d."}, {"text_idx": "#000024", "text": "Yn syml, dynion a menywod, rydym yn tybio bod hyn yn wir, bod rheiny\u2019n \u201cbethau sy\u2019n digwydd\u201d. Ond y realiti yw bod merched a menywod yn tyfu i fyny yn datblygu arferion ac ymddygiadau sy\u2019n ein cadw\u2019n ddiogel rhag ymddygiad ymosodol, trais ac sy\u2019n ein cadw\u2019n fyw. Rydym yn gwneud popeth a mwy: mynd gyda\u2019n gilydd, peidio a cherdded ar ben ein hun yn y nos, newid ein dillad, dal ffo\u0302n yn ein llaw, galw rhywun, croesi\u2019r ffordd, defnyddio apiau sy\u2019n dweud ble rydyn ni, hunanamddiffyn, cario allweddi rhwng ein bysedd, cerdded yn gyflym, chwistrellu pupur... A chredwch ni, nid oes neb yn ein helpu ni ac rydym i gyd yn chwilio am y camgymeriadau a wnaethom i wneud hynny ddigwydd. Ond nid fi sydd ar bai, neu\u2019r lle\u2019r oeddwn i, nid oes bai ar beth oeddwn yn gwisgo. Ti oedd yn stelcian. Ti oedd yn ymosodol. Ti oedd y treisiwr. Distawrwydd y gymdeithas yn ogystal. Ni allwn aros yn dawel pan mae siarad yw cyfiawnder."}, {"text_idx": "#000025", "text": "Nid yw hon yn frwydr yn erbyn dynion. Mae\u2019n frwydr yn erbyn system patriarchaidd sy\u2019n gorbwyso ac yn barnu ni oherwydd ein bod yn fenywaidd. Ac mae holl sefydliadau\u2019r wladwriaeth yn galluogi pan nad ydynt yn ein helpu. Yn y Deyrnas Unedig, bu dros 58,000 o adroddiadau am drais rhywiol yn 2019. Ar gyfartaledd, llofruddiwyd dwy fenyw yr wythnos yn nwylo eu partneriaid neu gyn-bartneriaid. Er na chesglir ffigurau swyddogol yn y wlad hon, mae sefydliadau sy\u2019n gweithio arnynt yn amcangyfrif bod tri chwarter y trais domestig sydd yn cael ei gyflawni yn erbyn menywod yn nwylo eu cyn-bartneriaid neu aelodau o\u2019r teulu. O\u2019r 173 o ddioddefwyr trais domestig yn 2019, roedd 146 yn fenywod. Nid trais yn y cartref yw hyn, trais ar sail rhyw yw hyn, a thrais yn erbyn menywod yw hyn."}, {"text_idx": "#000026", "text": "Mae gennym broblem ddifrifol iawn o drais yn erbyn menywod yn y wlad hon ac mae\u2019n ffaith bod y rhan fwyaf o dreiswyr yn dianc o cyfiawnder. Rhan o\u2019r rheswm am hyn yw bod ymchwiliadau\u2019n rhy aml yn canolbwyntio ar gymeriad, gonestrwydd, a hanes rhywiol menywod, yn hytrach nag ar weithredoedd ac ymddygiadau\u2019r berson a gyhuddir."}, {"text_idx": "#000027", "text": "Ond mae hyn yn ymwneud a\u0302 phob math o drais rhywiaethol, oherwydd nid yr unig drais yw\u2019r llofruddiaethau sy\u2019n dwyn y sylw; mae\u2019r ymddygiad ymosodol a ddioddefwn ar y strydoedd hefyd yn drais."}, {"text_idx": "#000028", "text": "Felly gadewch i ni wneud rhywbeth yn glir: nid oes angen mwy o bresenoldeb gan yr heddlu arnom ar y strydoedd i ddatrys y broblem hon. Mae gan bawb yma frodyr, tadau, ewythrod, partneriaid gwrywaidd, ffrindiau ... yr hyn dylent wneud yw cael ei frawychu gan beth mae dynion eraill yn gwneud i fenywod. Dylech hefyd geisio adnabod bob dydd yr ymddygiad \u2018macho\u2019 a haerllug er mwyn eu newid. Mae\u2019n rhaid i chi ddweud wrth ddynion eraill \u201cnid yw\u2019r hyn rydych chi\u2019n wneud yn iawn, mae\u2019n gam-drin neu aflonyddu neu drais\u201d. Mae angen i ni amddiffyn ein merched ond yr hyn sydd ei angen arnom fwyaf yw i addysgu\u2019n meibion yn well."}, {"text_idx": "#000029", "text": "Rhaid i fenywod fod yn unedig a dynion gyda ni. Dyma ddigon o feddwl nad ydym yn werth dim a digon o beidio bod yn berchen ar ein cyrff. Digon o roi\u2019r ffocws ar y dioddefwr. Nid ydym eisiau fod yn ddewr ar y strydoedd, rydym eisiau bod yn rhydd."}, {"text_idx": "#000030", "text": "Yr wyf am ddweud ychydig o bethau\u2019n gyntaf. Nid ydym yma i adennill y strydoedd i fenywod yn unig, mae\u2019r heddlu\u2019n gwneud pobl o liw yn anniogel bob dydd, felly rydym hefyd yma i fynnu cyfiawnder i Mohamud. Yn ail, gofynnodd fenyw draws i mi ddoe a oedd croeso i fenywod yn y protestiadau \u2013 mae\u2019n ffiaidd ei bod yn teimlo bod yn rhaid iddi ofyn hynny. Mae yna bobl sy\u2019n defnyddio trais yn ein herbyn ni i ymosod ar ein chwiorydd traws ac nid wyf am oddef hynny."}, {"text_idx": "#000031", "text": "Mae wedi bod yn emosiynol iawn clywed yr holl fenywod yma ond mae hefyd yn fy ngwneud yn ddig oherwydd ein bod wedi dweud y storiau yma cymaint o weithiau. Pan wnaethom hynny am #MeToo meddyliais iawn, y byddwn yn gwneud hyn, byddwn yn amlygu ein trawma a\u2019n cywilydd yn gyhoeddus ac yna bydd dynion yn poeni. Ond doedden nhw ddim yn poeni."}, {"text_idx": "#000032", "text": "Dywedodd siaradwr blaenorol nad ydym yn ymladd yn erbyn dynion, rydym yn brwydro yn erbyn system patriarchaidd ac rwy\u2019n cytuno, ond rwy\u2019n teimlo fy mod yn brwydro yn erbyn difaterwch dynion. Beth sydd ei angen er mwyn iddynt boeni am hyn oll?"}, {"text_idx": "#000033", "text": "Mae llawer o grwpiau chwith a radical yma \u2013 ac mae misogynists a creeps yn eich sefydliadau hefyd, oherwydd eu bod ym mhobman. Ac os ydych chi\u2019n ddyn efallai na fyddwch chi\u2019n eu hadnabod, ond mae menywod yn gwybod am ein bod yn siarad a\u2019n gilydd i gadw\u2019n ddiogel. A dydyn ni ddim yn dweud wrthych chi oherwydd dydyn ni ddim yn siw\u0302r y gallwn ymddiried ynoch chi i beidio a\u0302 leihau y peth neu adrodd yn o\u0302l i\u2019r dynion. Nid dim ond ofn dynion yn ymosod sydd arnom, mae gyda ni ofn bydd dynion yn bradychu ni ac sefyll yn erbyn ni."}, {"text_idx": "#000035", "text": "Pan fyddwch ar noson allan a does dim rhaid i chi boeni am sut i gyrraedd adref oherwydd bydd y menywod wedi meddwl am y peth. Pan fydd eich pennaeth neu ymgyrchydd arall neu bwy bynnag yn gofyn i chi fynd am ddiod ac nid ydych yn meddwl ddwywaith am fynd gan nad oes rhaid i chi wneud. Ac rydych chi\u2019n cael y swyddi a\u2019r cyfleoedd hynny oherwydd eich bod yn mynd i\u2019r digwyddiadau rhwydweithio oherwydd nad oes ofn gyda chi. Ac mewn perthynasau rydych chi\u2019n elwa. Does dim rhaid i chi daro menyw i\u2019w rheoli oherwydd bod dynion eraill yn wneud hyn i chi. Maen nhw\u2019n wneud ni\u2019n ddiolchgar nad ydych chi\u2019n ein taro ni, diolchgar am y peth lleiaf. Maen nhw\u2019n gwneud ni\u2019n ddiolchgar pan nad ydych chi\u2019n treisio ni. Gymaint o weithiau rwyf wedi clywed ffrind yn siarad am gael rhyw gyda rhywun am y tro cyntaf ac yn dweud, \u201croedd e mor neis, wyddoch chi?\u201d Dwi\u2019n gwybod. Rwy\u2019n gwybod bod hynny\u2019n golygu na wnaeth o anwybyddu eich ffiniau. Sut y daeth yn eithriad i ryw beidio a\u0302 bod yn brofiad lled-drawmatig?"}, {"text_idx": "#000036", "text": "Ni all hyn parhau. Ac ni allwn wneud mwy nag yr ydym eisoes yn ei wneud. Rydyn ni wedi gwneud digon."}, {"text_idx": "#000037", "text": "Helo! Ac yn gyntaf, diolch am fynychu yr hyn a oedd yn ddigwyddiad byr rybudd ar bob cyfrif. Ni allwn orymdeithio oherwydd canllawiau a gyflwynwyd dan ddeddf Covid \u2013 ond rwy\u2019n eich croesawu i gyd i wylnos gyda phwysigrwydd difrifol. Er mwyn rhoi\u2019r gofynion i\u2019r neilltu, gofynnaf i bawb gadw at groes ar y grisiau \u2013 ac os nad oes modd dod o hyd i fan, a wnewch chi ymbellhau oddi wrth eich gilydd. Defnyddiwch eich mygydau a\u2019ch synnwyr cyffredin wrth ymbellhau \u2013 nid ydym am i\u2019r awr hon gael ei chwalu oherwydd cyfyngiadau. Cadwch yn ddiogel a chadwch ddiogelwch eich gilydd mewn cof."}, {"text_idx": "#000038", "text": "Rydym wedi casglu mewn undod a\u0302\u2019r rhai yr effeithir arnynt gan drais ar sail y rhywiau. Mae\u2019n deg tybio nad oes neb sy\u2019n bresennol boed yn bersonol neu ar-lein yn debygol o fod wedi cwrdd a\u0302 Sarah Everard, ond wrth i newyddion ei stori cael ei hadrodd \u2013 roeddem yn adnabod edefyn ohonom wedi pwytho o fewn y naratif honno."}, {"text_idx": "#000039", "text": "Mae llawer o fenywod nad ydynt efallai wedi cysgu cystal yn dilyn yr adroddiadau. Anfonaf fy nghariad o waelod calon at bawb yr effeithiwyd arnynt yn o\u0302l-weithredol gan ddigwyddiadau sydd wedi aros gyda hwy, o bosibl wedi\u2019u claddu, a\u2019u dwyn i\u2019r wyneb ond sy\u2019n parhau\u2019n ingol o ystyried y pwysau o\u2019r tu allan. Y rhai sy\u2019n siarad yn agored, a\u2019r rhai sy\u2019n dal yr atgofion a\u2019r teimladau hynny\u2019n fewnol \u2013 rydym i gyd yn sefyll gyda chi heno."}, {"text_idx": "#000040", "text": "Mae hyn wedi dod ar adeg lle mae ystadegau wedi dangos bod 97% o fenywod o dan 24 oed wedi profi math o ymosodiad rhywiol, gydag 80% o bob oed yn profi math o ymosodiad rhywiol mewn mannau cyhoeddus."}, {"text_idx": "#000041", "text": "Ers y 5ed o Mawrth, sef dydd Gwener diwethaf \u2013 mae chwe menyw a merch fach wedi\u2019u lladd yn nwylo dynion yn y DU."}, {"text_idx": "#000042", "text": "Yn yr un wythnos, collodd Wenjing Ling, 16 oed, ei bywyd yn nwylo dyn yn y Rhondda. Dim ond ym mis Chwefror eleni, ymosodwyd yn rhywiol ar 10 menyw a 2 o blant ym Mharc Singleton. Mewn perthynas a\u0302\u2019r llu hwnnw o ymosodiadau, caniatawyd i\u2019n prif ffynhonnell newyddion yng Nghymru argraffu dyfyniadau troseddwr yn beio\u2019r dioddefwyr. Arweiniodd hyn at ddioddefwyr yr ymosodiadau hynny\u2019n hepgor eu anhysbysrwydd er mwyn siarad am yr anghyfiawnderau a gyflawnwyd, nid yn unig gan y troseddwr \u2013 ond gan y cyfryngau."}, {"text_idx": "#000043", "text": "Amcangyfrifir gan Rape Crisis UK mai dim ond tua 15% o bobl sy\u2019n profi trais rhywiol sy\u2019n adrodd y digwyddiad i\u2019r heddlu. Bu menywod wedi dod i wybod nad ymdrinnir yn ddigonol a\u0302\u2019r troseddau hyn bob amser ac yn o\u0302l natur y system patriarchaidd yr ydym yn byw ynddi \u2013 mae dioddefwyr yn troi at hunan-fai a chywilydd. Yn ystadegol, mae menywod lliw, gweithwyr rhyw a menywod traws yn fwy tebygol o gael triniaeth annheg gan yr heddlu yn dilyn adroddiad. Maent yn cael eu tawelu, ac mae menywod yn gyffredinol yn dal i ofni ac yn wyliadwrus."}, {"text_idx": "#000044", "text": "Ar draws y cyfryngau cymdeithasol ac o fewn eu cylchoedd, mae menywod wedi bod yn cofio eu straeon, ond ni ddylai fod gofyn bod menywod yn arllwys eu trawma mewn i gymeriadau cyfyngedig er mwyn i\u2019r materion hyn gael eu cydnabod gan ddynion, gan fenywod eraill, gan y cyfryngau neu gan y lluoedd sydd wedi\u2019u tyngu i\u2019w hamddiffyn."}, {"text_idx": "#000045", "text": "Ni ddylai menywod fod yn brwydro i oleuo rhannau o\u2019u strydoedd."}, {"text_idx": "#000046", "text": "Ni ddylai menywod wisgo eu hunain gan feddwl a yw\u2019r dillad yn debygol o ddiweddu mewn ymosodiad treisgar."}, {"text_idx": "#000047", "text": "Ni ddylid dweud wrth fenywod am beidio a\u0302 cherdded ond yn hytrach i gymryd tacsi, ac yna gorfod poeni y bydd eu tacsi yn lleoliad i drosedd arnynt."}, {"text_idx": "#000048", "text": "Ni ddylai menywod ofni mynd at yr heddlu ar o\u0302l digwyddiad gan boeni am wawdio neu anghrediniaeth."}, {"text_idx": "#000049", "text": "Ni ddylai menywod deimlo y bydd bygythiad cyson a gwirioneddol i\u2019w heinioes bob tro pan fyddant yn gadael y ty\u0302, gyda pha ymddygiadau bynnag a ddysgwyd sy\u2019n rhan annatod ohonynt fel modd o hunanamddiffyn a diogelwch."}, {"text_idx": "#000050", "text": "Mae menywod wedi rhoi cynnig ar apiau. Maent wedi rhoi cynnig ar allweddi. Maent wedi rhoi cynnig ar modesty, maent wedi ceisio osgoi lleoedd a sefyllfaoedd. Maen nhw wedi rhoi cynnig ar fotymau panig ar grogdlws. Maent wedi rhoi cynnig ar esgidiau gwastad. Maen nhw wedi osgoi\u2019r noson. Maen nhw wedi sgrechian. Maent wedi cadw eu pen i lawr. Maen nhw wedi cuddio mewn torf. Maen nhw wedi croesi\u2019r ffordd. Maent wedi rhoi cynnig ar ddosbarthiadau amddiffyn. Maent wedi ceisio cyfeillio a\u0302 menywod eraill. Maent wedi galw ar y ffordd adref. Maent wedi anfon neges destun pan fyddant gartref. Maent wedi rhoi cynnig arni. Fe\u2019u gwneir. Ond mae ar ben.."}, {"text_idx": "#000051", "text": "Ac ni ddylai dynion fod yn cyfiawnhau\u2019r ymddygiad sy\u2019n arwain at y digwyddiadau hyn."}, {"text_idx": "#000052", "text": "Yr wyf wedi bod yn ansicr, yn ystod yr wythnos, ai mwy gofidus yw gweld straeon ffrindiau a dieithriaid yn gorlifo dros eu llwyfannau cyhoeddus, neu i ddod i sylweddoli bod y cam-drin hwn yn dod i\u2019n diffinio fel menywod."}, {"text_idx": "#000053", "text": "Nid yw diddymu\u2019r systemau sy\u2019n caniata\u0301u i\u2019r diwylliant hwn barhau yn ddelfryd i ddyheu amdanil, mae\u2019n alwwad dyngarol i\u2019w weithredu ar unwaith. Mae hwn yn gyfle cynhyrchiol ar gyfer sgyrsiau a newid pwysig. Ail-ddychmygu sut rydym yn delio a\u0302 thrais sy\u2019n seiliedig ar rywedd, wrth ei wreiddiau. Mae\u2019n dechrau ac yn gorffen gyda gwrywdod gwenwynig, ac mae\u2019n dechrau ac yn gorffen gyda dynion."}, {"text_idx": "#000054", "text": "Mae\u2019n bwysig peidio byth a\u0302 cholli ffocws yn ystod yr adegau hyn, yr ydych yn rhan o gymundod o fenywod ledled y wlad gyfan sy\u2019n sefyll mewn undod a\u0302 50% o\u2019r boblogaeth ac a safodd i gyd am yr un rheswm. Nid yw menywod yn teimlo\u2019n ddiogel, ac ni fyddant yn ddiogel nes bod newid yn cael ei weithredu ar ein hagwedd gyfunol ar drais yn erbyn menywod."}, {"text_idx": "#000055", "text": "Dewn at ein gilydd i gynne ein canhwyllau, yn enw\u2019r menywod hynny sydd wedi\u2019u lladd mewn achos lle mae dyn wedi\u2019i gyhuddo neu sydd dan amheuaeth o lofruddio, yn ystod y flwyddyn ddiwethaf. Gofynnaf i chi nawr oleuo eich canhwyllau wrth i mi ddarllen eu henwau."}, {"text_idx": "#000060", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}]